དེ་མིན་གཞན་དངོས་སུ་ཐུག་པའི་ཁྱིམ་བདག་འགའ་རེ་དང་སྒྲོལ་མེ་སྔོན་པོའི་ཚོམས་ཟེར་བ་སོགས་ལ་བཅར་འདྲི་བྱས་པ་ཕྱོགས་སྡོམ་བྱས་ན།ཚང་མས་གླེང་པའི་བྱིས་སྐྱོང་ཁང་འདིའི་དགེ་མཚན་གཙོ་བོ་ཕྱོགས་འགའ་ཡོད་པར་བརྗོད་འདུག་སྟེ།གཅིག་ནི་སློབ་གྲྭ་སྡེ་བའི་ནང་ཁུལ་དུ་ཡོད་པས་ཁྱིམ་བདག་དང་རྒན་པོ་དག་གིས་བྱིས་པ་སྙོར་བདེ་བ་དང་།གཉིས་ནི་དགེ་རྒན་དག་རང་གི་སྡེ་བའི་ནང་གི་མི་ཡིན་པས་དུས་ནམ་ཡང་རང་ཡུལ་གད་པ་ཡིན་རུང་སྐྱིད་ཟེར་བ་བཞིན་ཡིད་སེམས་བརྟན་པོ།ནན་ནན་ཏིག་ཏིག་གིས་སློབ་ཁྲིད་བྱེད་པ་དང་།གསུམ་ནི་བྱིས་པ་ཚོ་དགེ་རྒན་དང་འདྲེས་པས་སློབ་ཁྲིད་སྐབས་ཀྱི་དགེ་སློབ་དང་དེ་མིན་དུས་ཀྱི་ཁྱིམ་མི་དང་གྲོགས་པོ་ལྟ་བུར་གནས་པ་སོགས་བྱིས་པའི་འཚར་ལོངས་དང་སེམས་ཁམས་ལ་ཤིན་ཏུ་ཕན་ཟེར།